CELEX: 52011DP0060
Language: da
Date: 2011-02-16 00:00:00
Title: Procedure med associerede udvalg og henvisning til et udvalg (fortolkning af forretningsordenens artikel 50 og 56) Europa-Parlamentets afgørelse af 16. februar 2011 om procedure med associerede udvalg og henvisning til et udvalg i tilfælde af forkastelse af et kommissionsforslag (fortolkning af Europa-Parlamentets forretningsordens artikel 50 og 56)

28.6.2012   
            
            
               DA
            
            
               Den Europæiske Unions Tidende
            
            
               CE 188/65
            
         Onsdag den 16. februar 2011Procedure med associerede udvalg og henvisning til et udvalg (fortolkning af forretningsordenens artikel 50 og 56)
   P7_TA(2011)0060
   Europa-Parlamentets afgørelse af 16. februar 2011 om procedure med associerede udvalg og henvisning til et udvalg i tilfælde af forkastelse af et kommissionsforslag (fortolkning af Europa-Parlamentets forretningsordens artikel 50 og 56)
   2012/C 188 E/15
   
      Europa-Parlamentet,
   
               —
            
            
               der henviser til skrivelse af 15. februar 2011 fra Udvalget om Konstitutionelle Anliggender,
            
         
               —
            
            
               der henviser til forretningsordenens artikel 211,
            
         
               1.
            
            
               vedtager at vedføje følgende fortolkning til artikel 50:
               
                            
                        
                        
                           »Formandskonferencens afgørelse om at anvende proceduren med associerede udvalg finder anvendelse på alle stadier af den pågældende procedure.
                        
                     
                            
                        
                        
                           Rettigheder forbundet med status som »kompetent udvalg« udøves af det korresponderende udvalg. I udøvelsen af disse rettigheder skal dette udvalg respektere det associerede udvalgs prærogativer, særlig forpligtelsen til loyalt samarbejde vedrørende tidsplanen og det associerede udvalgs ret til at bestemme, hvilke ændringsforslag inden for dets enekompetence, der skal forelægges Parlamentet.
                        
                     
                            
                        
                        
                           I tilfælde, hvor et korresponderende udvalg tilsidesætter det associerede udvalgs prærogativer, er det korresponderende udvalgs afgørelser fortsat gældende, men det associerede udvalg kan inden for rammerne af sin enekompetence forelægge Parlamentet ændringsforslag direkte.«
                        
                     
         
               2.
            
            
               vedtager at vedføje følgende fortolkning til artikel 56, stk. 3:
               
                            
                        
                        
                           »Efter henvisning til fornyet udvalgsbehandling, jf. stk. 3, skal det ansvarlige udvalg, inden det træffer afgørelse om proceduren, lade et associeret udvalg, jf. artikel 50, træffe sine valg med hensyn til ændringsforslag, der henhører under dets enekompetence, særlig valget af ændringsforslag, som igen skal forelægges Parlamentet.
                        
                     
                            
                        
                        
                           Den efter stk. 3, andet afsnit, fastsatte frist, finder anvendelse for afgivelse, skriftligt eller mundtligt, af det kompetente udvalgs betænkning. Fristen berører ikke Parlamentets fastsættelse af det tidspunkt, hvor det er passende at fortsætte behandlingen under den pågældende procedure.«
                        
                     
         
               3.
            
            
               pålægger sin formand at sende denne afgørelse til Rådet og Kommissionen til orientering.